b'\n_START_ARTICLE_\nChattanooga Choo Choo\n_START_SECTION_\nSun Valley Serenade\n_START_PARAGRAPH_\n\xc2\xabChattanooga Choo Choo\xc2\xbb var med i spillefilmen H\xc3\xb8yfjellets sang (Sun Valley Serenade) (1941) med Sonja Henie, John Payne, Glenn Miller and his Orchestra, The Modernaires, Milton Berle og Joan Davis i hovedrollene._NEWLINE_Den ble f\xc3\xb8rst fremf\xc3\xb8rt av Tex Beneke, Paula Kelly og The Modernaires, s\xc3\xa5 av Dorothy Dandridge til et akrobatisk dansenummer med The Nicholas Brothers.\n_START_SECTION_\nPlateinnspilling\n_START_PARAGRAPH_\nSangen ble innspilt 7. mai 1941, for platemerket Bluebird, tilh\xc3\xb8rende RCA Victor. Innspillingen med Glenn Miller and His Orchestra, RCA Bluebird N-11230-B, ble den f\xc3\xb8rste til \xc3\xa5 bli sertifisert som gullplate 10. februar 1942 for et salg p\xc3\xa5 1,2 millioner eksemplarer. _NEWLINE_Innspillingen ble opptatt i Grammy Hall of Fame i 1996.\n_START_SECTION_\n\xc3\x98ystein Sundes instrumentale versjon\n_START_PARAGRAPH_\n\xc3\x98ystein Sunde ga ut en akustisk gitar-basert versjon i september 1981 p\xc3\xa5 musikkalbumet Barkebille boogie. Sunde ga den tittelen \xc2\xabThe Cat That Chewed Your New Shoes\xc2\xbb som mest sannsynlig er en fonetisk vri p\xc3\xa5 \xc2\xabChattanooga Choo Choo\xc2\xbb. Hans gitar er stemt i \xc2\xabG open tuning\xc2\xbb (D-G-D-G-H-D).\n_START_SECTION_\nAndre norske versjoner\n_START_PARAGRAPH_\nKarole og P. E. Pedersen har skrevet norsk tekster. Karoles versjon b\xc3\xa6rer tittelen \xc2\xabToget til S\xc3\xb8rum\xc2\xbb. Pedersens versjon heter \xc2\xabKom og bli med\xc2\xbb.'